kardosdrur/scandi-wiki huggingface dataset:
Byer i Zimbabwe

Dette en er liste over byer i Zimbabwe.

Den med afstand største agglomeration i Zimbabwe er Harare med et indbyggertal på 2.919.512 (per 1. januar 2007). Dermed koncentreres 24 procent af befolkningen i Zimbabwe sig i hovedstandsregionen. 

Den følgende tabel indeholder alle byer med over 20.000 indbyggere, resultaterne af folketællingerne (FT) i 1982, 1992, 2002 (d. 18. august) og 2012. Det er desuden opført under hvilken forvaltningsenhed byen hører. Byerne Harare og Bulawayo er selvstændige og tilhører ikke nogen provins. Derimod besidder de status af provins. Indbyggertallene er for selve byerne ikke for kommuner.

Referencer

Eksterne henvisninger 
 World Gazetteer – Aktuelle indbyggertal for Zimbabwes byer
 City Population – Historiske indbyggertal for Zimbabwes byer

Zimbabwe
Cecilia Bowes-Lyon

Cecilia Nina Bowes-Lyon, grevinde af Strathmore og Kinghorne (11. september 1862 – 23. juni 1938) var mor til dronning Elizabeth, den senere dronningemoder, og dermed dronning Elisabeth 2. af Storbritanniens mormor.

Liv 
Hun blev født i London som ældste datter af pastor Charles Cavendish-Bentick (barnebarn af den britiske statsminister William Henry Cavendish-Bentinck, 3. hertug af Portland), og hans kone, Louisa (født Brunaby). Den 16. juli 1881 blev hun gift med Claude Bowes-Lyon, Lord Glamis (Petersham i Surrey. De fik ti børn. Claude arvede sin fars titel, jarl af Strathmore og Kinghorne, i 1904, og Cecilia blev grevinde af Strathmore og Kinghorne. 

Strathmore omfatter to store huse: Glamis Castle og St. Paul's Walden Bury. Cecilia var selskabeligt anlagt, en udmærket værtinde og dygtig til at spille klaver. Hun var selv ansvarlig for udformningen af den italienske have ved Glamis Slot og stod for husholdningen. Under første verdenskrig var Glamis  rekonvalescenshjem for sårede. Her var hun aktivt med, til hun fik kræft. I oktober 1921 blev hun opereret for livmoderkræft og i maj 1922 var hun med til fejringen af forlovelsen mellem hendes yngste datter og kongens søn, prins Albert, hertugen af York. Han blev Georg VI året efter. Hun var dybt religiøs, en ivrig gartner,  broderede og foretrak et roligt familienliv. Da hun blev kontaktet af en pressefotograf under abdikationskrisen (Edward 8. af Storbritannien) afviste hun ham med "I shouldn't waste a photograph on me". 

Lady Strathmore fik en hjerteanfald i april 1938 under brylluppet mellem hendes sønnedatter Anne Bowes-Lyon og Thomas Anson, vicomte Anson. (I 1950 blev Anne Bowes-Lyon gift med Prins Georg af Danmark og blev prinsesse Anne af Danmark). 

Cecilia Bowes-Lyon døde otte uger senere, 75 år gammel i Bryanston Street i London. 

Lady Strathmore overlevede seks af sine ti børn. Hun blev begravet den 27. juni 1938 ved Glamis slot.

Titulering 
 1862-1881: Miss Cecilia Cavendish-Bentick
 1881-1904: Lady Glamis
 1904-1938: The Right Honourable grevinde af Strathmore og Kinghorne

Betitlet adel fra Det Forenede Kongerige
Ny Tid

Ny Tid, tidligere Nordjyllands Social-Demokrat, var et dansk socialdemokratisk dagblad, der udkom i Nordjylland fra 1887 til 1971.

Avisen udkom første gang 1. oktober 1887 under navnet Nordjyllands Arbejderblad. I 1906 skiftede den navn til Nordjyllands Social-Demokrat, som den hed indtil 1945, hvor den ændrede navn til Ny Tid, med manchetten Organ for det danske Socialdemokrati. Den vedblev at hedde Ny Tid indtil den 10. december 1971, da A-pressen omlagde deres drift, lukkede flere lokalaviser og lagde dem ind under hovedavisen Aktuelt.

Ny Tid var som regionalavis en overgang den største socialdemokratiske avis i Nordjylland, men tabte markedsandele op gennem 1950erne, og måtte indgå et tæt samarbejde med venstreavisen, Aalborg Amtstidende, i konkurrence med det stadig mere dominerende Aalborg Stiftstidende.

Ny Tid havde redaktionslokaler på Boulevarden i Aalborg, hvor Socialdemokratiet og AOF i dag holder til.

Referencer 
Opgørelse fra Statsbiblioteket

Ekstern henvisning 
 Digitaliserede udgaver af Ny Tid i Mediestream
 Læs om Ny Tid i opslagsværket "De Danske Aviser"

Aviser fra Danmark
Arbejderbevægelsen i Danmark
Partipressen
Etableret i 1887
Ophørt i 1971
Aviser fra Jylland
Aalborgs historie
Virksomheder i Aalborg
Danmark i 1800-tallet
Ping (flod)

Ping (thai: แม่น้ำปิง, RTGS: Maenam Ping), sammen med Nan-floden, er en af de to primære bifloder til Chao Phraya i Thailand Den springer ud ved Doi Chiang Dao i Chiang Dao-distriktet, Chiang Mai-provinsen. Efter den passerer Chiang Mai by, flyder den gennem provinserne Lamphun, Tak og Kamphaeng Phet. Ved konfluensen med Nan ved Nakhon Sawan (også kaldet Paknam Pho på thai) former den floden Chao Phraya. Floden bliver dæmmet op af Bhumibol-dæmningen, der er landets andenstørste.

Nationalparker 
Ping flyder gennem Mae Ping Nationalpark.

Referencer 

Vandløb i Thailand
Vådbundsarboretet

Vådbundsarboretet (Arboretum paludosum) er et 14 hektar stort  arboret, der specialiserer sig i træer og buske, der fortrinsvis vokser, eller kan trives, på fugtig og våd bund i alle jordens tempererede egne.  Arboretet ligger i det sydlige Silkeborg lige syd for ferskvandscenteret AQUA  i området ned mod Vejlsø og Brassø, og over til Remstrup Å.

Arboretet åbnede i 1991 på et område stillet til rådighed af Silkeborg Kommune. 
Der er udplantet  over 4.500 planter, fordelt på  mere end 400 plantepartier.
Ca. 50 arboreter rundt i verden har assisteret med at fremskaffe frø, som hovedsageligt (90 %) er indsamlet i de verdensdele man prøver at fremvise.

Kilder og henvisninger

 Om Vådbundsarboretet  på AQUAs websted
Arboretet i Silkeborg Naturstyrelsens side, bl.a. med link til informationer om de enkelte områder i arboretet.
Folder fra naturstyrelsen.dk

Forskningsinstitutioner i Danmark
Arboreter
Bygninger, konstruktioner og anlæg i Silkeborg
Margueritruten
The Open Championship 1862

The Open Championship 1862 var en golfturnering afholdt af og i Prestwick Golf Club i Ayrshire, Skotland den 11. september 1862. Turneringen var den tredje udgave af The Open Championship, og den havde deltagelse af otte spillere, fire professionelle og fire amatører. Titlen blev vundet af den forsvarende mester, Tom Morris, Sr., tretten slag foran Willie Park, Sr., og dermed sikrede han sig den anden af fire sejre i The Open Championship.

Mesterskabet blev afviklet som en slagspilsturnering over tre runder på Prestwick Golf Clubs 12-hullersbane. Tom Morris, Sr. var suveræn gennem alle tre runder, og allerede efter første runde førte han med syv slag foran Willie Park, Sr.. Efter runder i 52, 55 og 56 slag endte han med at vinde med rekordstor sejrsmargin på 13 slag, hvilket pr. 2011 fortsat er den største sejrsmargin i turneringens historie. Det var ligeledes rekord for samtlige major-turneringer, indtil Tiger Woods i 2000 vandt US Open med 15 slags forspring til nr. 2.

Der var ingen pengepræmier. Vinderen fik som præmie overrakt The Challenge Belt, som han fik lov til at bære i et år.

Resultater

Kilder / eksterne henvisninger 
Opengolf.com – Previous Opens – Prestwick 1862
Opengolf.com – Prestwick – 1862
Antique Golf Clubs from Scotland – Open Championship – 1862: Prestwick

Noter 

1862
Sport i 1862
Freya (radar)

Freya var blot en af de typer radar, Luftwaffe benyttede under 2.verdenskrig. Freya blev gerne benyttet sammen med andre typer radar, således at en Freya, der udsender en bred stråle, opdagede de anflyvende fly, hvorefter en mere præcis radar, Würzburg overtog. Navnet hævdes at henvise til, at den nordiske gudinde Freja kunne se i mørke. Rækkevidden angives til 160 km.

Udvikling 
Det, der senere skulle få betegnelsen Freya, blev udviklet af
Berliner-firmaet GEMA (Gesellschaft für elektroakustische und mechanische Apparate mbH) fra 1937. Kriegsmarine fik sit første prøveeksemplar i 1938. På dette tidspunkt var Freya mere avanceret end det britiske Chain Home-system. Freya anvendte en bølgelængde på 1,2 m, hvorimod Chain Home benyttede en bølgelængde på 12 m. Dette gav en større opløsning, således at også mindre genstande kunne detekteres. En dygtig operatør kunne få en pejling med ½° nøjagtighed.

Ved krigsudbruddet var der kun 8 apparater i drift. Selv om Chain Home var mindre avanceret, var det hurtigere krigsberedt. Til gengæld var Freya mere mobil, og antennerne kunne roteres (gav mulighed for en polar-plan indikator).

Varianter 

 FuMG 450 Freya AN, oprindeligt benævnt FuMG 41G (rækkevidde på 120 km)
 FuMG Freya LZ (kunne transporteres i fly)
 FuMG 480
 FuMG 44 Drehfreya, en overgang til FuMG 44/404 (Marine FuMO371), Jagdschloss-Rundsuchradar
 FuMG 451 Freiburg, 162–200 MHz
 FuMG 321-328 (Kriegsmarine-betegnelse)
 FuMG 401 Freya-Fahrstuhl. Her kunne antennen hejses op i et 20 m højt stativ, hvilket muliggjorde en måling af den lodrette vinkel og dermed kunne målets omtrentlige flyvehøjde beregnes. Nøjagtigheden angaves som +/- 100 m på 20 km afstand og +/- 300 m på 100 km afstand. To forsøgsopstillinger fandtes i Danmark i henholdsvis Løkken og Skagen fra august 1943.

Büffel 
På Fanø og ved Büffel stillingen i Blåvand blev der oprettet en Freya-radar. Büffel stillingen bestod af
 2 stk. Würzburg radar (553 – 566 MHz)
 1 stk. Freya radar (120 – 130 MHz)
 1 stk. Wasserman radar (120 – 150 MHz)
 2 stk. Y-pejlere

Freya-radaren blev også opstillet andre steder langs vestkysten.

Se også 
 Thomas Sneum fløj til England med billeder af Freya radaren på Fanø.
 Freya Flamme, en speciel variant af Freya, der udnyttede allierede flys IFF-transponder

Eksterne kilder 
 http://www.team-schack.dk/buffelstillingen.htm 
 Fritz Trenkle: Die deutschen Funkführungsverfahren bis 1945. Dr. Alfred Hüthig, Heidelberg 1987, .
 Harry von Kroge: GEMA – Berlin. Geburtsstätte der deutschen aktiven Wasserschall- und Funkortungstechnik. H. von Kroge, Hamburg 1998, .
 Helmut Bukowski: Radarkrieg und Nachtluftverteidigung über Berlin 1939 bis 1945. (Verfahren und Technik zum nächtlichen Schutz von Berlin gegen Luftangriffe). VDM Nickel, Zweibrücken 2007, .

Radarer fra 2. verdenskrig
Danmark under 2. verdenskrig
Tysklands militær
Varmekappe

En varmekappe er et stykke laboratorieudstyr til at varme beholdere – ofte til rundkolber. Varmekapper er oftest elektrisk opvarmet og udstyret med en termostat til at holde en bestemt temperatur. Fordelen ved en varmekappe frem for f.eks. en bunsenbrænder er at varmetilførslen er mere jævnt fordelt og kan indstilles til en bestemt temperatur.

Laboratorieudstyr
Opvarmning
Tullio Lanese

Tullio Lanese (født 10. januar 1947) er en tidligere fodbolddommer fra Italien. Han dømte internationale kampe under det internationale fodboldforbund, FIFA, fra 1985 til 1991. Han dømte finalen i Mesterholdenes Europa Cup 1990-91 mellem Røde Stjerne Beograd og Olympique Marseille. En kamp som Røde Stjerne Beograd vandt efter straffesparkskonkurrence.

Efter sin aktive dommerkarriere blev Lanese ansat som chef for det italienske fodbolddommerforbund, men man måtte træde tilbage til fordel for Pierluigi Collina pga. sin deltagelse i den italienske Calciopoli-skandale fra 2006 om matchfixing i de højeste italienske fodboldrækker.

Karriere

VM 1990 
   –   2-1 (gruppespil).
   –   0-1 (gruppespil).
   –   2-1 (ottendedelsfinale).

EM 1992 
   –   2-3 (semifinale).

Kampe med danske hold 
 Den 15. november 1989: Kvalifikation til VM 1990:  –  3-1.

Se også 
Liste over fodbolddommere der har dømt Champions League-finalen

Referencer 

 Kampoversigt 

Fodbolddommere fra Italien
Dommere i VM i fodbold 1990
Changuito

Changuito (født José Luis Quintana) (18 januar 1948 i Casablanca  Cuba) er en cubansk percussionist. 

Changuito er en af skaberne omkring den cubanske stil Salsa. Han kom med i gruppen Los Van Van i 1970, hvor man grundlagde
fundamentet for det der i dag kaldes Cascara og Songo stil. 

Changuito hvis hovedinstrument er timbales, spiller også trommesæt, congas, bongos og diverse håndpercussion instrumenter.

Han indspillede for første gang i eget navn i 1992, og blev derefter en efterspurgt lærer i percussion på Cuba. Han har bl.a. undervist Giovanni Hidalgo.

Han indspillede for første gang i USA i 1996, med Carlos "Patato" Valdes og  Orestes Vilato, og blev nomineret til en Grammy ved den lejlighed.

Diskografi
 Syncopation
 Telegrafias Sin Hilo

Med Carlos Valdes & Orestes Vilato
 Ritmo Y Candela

Kilde
    Om Changuito 

Musikere fra Cuba
Percussionister
Syg Nok Records

Syg Nok Records var et uafhængigt dansk pladeselskab. Selskabet blev skabt i 2006 af Kid Kishore, også kendt som DJ HVAD, og har i tidens løb udgivet musik af Judy Solomon, Peckerhead, Otpei, Lisbent, Albertslund Terror Korps, DJ HVAD, VJ CANCER (Halfdan Pisket), Goodiepal, Kidd, Nydansk Selvmord, Kim Young Ill og Rawclaw.

Syg Nok dækker over en række undergrundsgenrer som det selvopfundne perker tech, elektronisk rap, Nørrebro-rap og indisk crunk. Flere kunstnere på Syg Nok Records har optrådt på Roskilde Festival, herunder Albertslund Terror Korps i 2008. 

Syg Nok Records' hjemmeside var oprindeligt sygnok.tk, men har siden 2011 været sygnok.com. Hjemmesiden er præget af blinkende, animerede billeder, en ondsindet Mickey Mouse-klon, der fungerer som pladeselskabets maskot, og en udpræget brug af svastikaer og rumvæsener. Æstetikken på hjemmesiden er tilsyneladende et fællestræk blandt flere af pladeselskabets undergrundsmusikere.

Brugen af svastikaer må formodes at være apolitisk, begrundet delvist i Kid Kishores indiske baggrund. I en pressemeddelelse i 2010 tilkendegiver Syg Nok Records følgende: **»SYGNOK ON YOUTUBE HAS BEEN BANNED IN FRANCE AND GERMANY. SYGNOK IS IN NO WAY AFILIATED WITH YOUR LOW MORAL STANDARDS NOR ANCIENT WAYS OF TALKING RIGHT & LEFT THE NEW DANISH SWASTIKA STANDS FOR EVERYTHING ALIEN. WE SMITE THE FASCISTS AND WE CARE LITTLE FOR YOUR NEW AGE SWASTIK NEO DANISH SWASTIK SHAPED GREETINGS SYGNOK.«** 

Syg Nok Records var to gange i medierne i 2010. Første gang var i forbindelse med tyveriet af en Eventide H 8000-musikcomputer fra Århus Musikkonservatorium og anden gang var i forbindelse med en erklæret hacker-kampagne mod websitet Soundvenue . Begge tilfælde blev beskrevet med farverige musikvideoer/video-pressemeddelelser.

Eksterne henvisninger 
 Syg Nok Records' hjemmeside

Noter 

Pladeselskaber fra Danmark
Etableret i 2013
Pierre de Decker

Pierre (Pieter) Jacques François de Decker (25. januar 1812 i Zele – 4. januar  1891, Bruxelles) var en katolsk belgisk politiker, statsmand og forfatter.

Han fik sin skoleuddannelse på en jesuitterskole, studerede jura i Paris og blev journalist ved Revue de Bruxelles. I 1839 blev han valgt til det belgiske parlaments 2. kammer hvor han opnåede stort ry for sine talegaver. Han var medlem af parlamentet fra 1839 – 1866. Som sådan tog han historiske initiativer til at fremme det nederlandske (flamske) sprog, som var blevet fjernet fra det politiske liv i Belgien efter den belgiske revolution i 1830 – som havde adskilt Belgien fra Holland, uagtet at flertallet af befolkningen i Flandern talte flamsk. De Decker var ophavsmand til 'Pétitionnement en faveur de la langue Flamande' i 1840 og nedsættelse af 'den flamske kommission' i 1855.

I 1855 blev han premierminister og samtidig indenrigsminister. Som sådan var han den første siden revolutionen, som vovede at tale til parlamentet på flamsk. Han forsøgte, ved at forene moderate kræfter i det katolske og det liberale parti, at løse de spørgsmål indenfor bl.a. undervisning, som splittede Belgien.

I 1866 trak han sig tilbage fra politik og blev forretningsmand – med katastrofale resultater. Han blev involveret i finansielle spekulationer, som kostede ham hans gode navn og størstedelen af hans formue, og selv om det aldrig blev bevist at han havde været andet end et offer for smarte pengemænd, lød der et protesthyl, da han i 1871 blev udpeget af den katolske regering til at være guvernør i  Limburg, og han trak sig tilbage og helligede sig privatlivet. Han døde i 1891.

Bibliografi 
De Decker, som var medlem af det belgiske akademi, skrev adskillige bøger hvor af de mest bemærkelsesværdige er:
 Etudes historiques et critiques sur les monts-de-piété en Belgique (Brussels, 1844)
 De l'influence du libre arbitre de l'homme sur les fails sociaux (1848)
 L'esprit de parti et l'esprit national (1852)
 Etude politique sur le vicomte Ch. Vilain Xliii (1879)
 Episodes de l'histoire de l'art en Belgique (1883)
 Biographie de H. Conscience (1885)

Belgiens premierministre
Faglitterære forfattere fra Belgien
Politikere fra Belgien
Allažu pagasts

Allažu pagasts er en territorial enhed i Siguldas novads i Letland. Pagasten havde 1.956 indbyggere i 2010 og omfatter et areal på 156,40 kvadratkilometer. Hovedbyen i pagasten er Allaži.

Kildehenvisninger 

Pagasts
Mores pagasts

Mores pagasts er en territorial enhed i Siguldas novads i Letland. Pagasten havde 671 indbyggere i 2010 og omfatter et areal på 88,90 kvadratkilometer. Hovedbyen i pagasten er More.

Kildehenvisninger 

Pagasts
Plymouth (Indiana)

Plymouth er en amerikansk by og administrativt centrum i det amerikanske county Marshall County, i staten Indiana. I 2010 havde byen et indbyggertal på .

Ekstern henvisning 
 Plymouths hjemmeside 

Byer i Indiana
Siguldas pagasts

Siguldas pagasts er en territorial enhed i Siguldas novads i Letland. Pagasten havde 3.984 indbyggere i 2010 og omfatter et areal på 96,30 kvadratkilometer. Hovedbyen i pagasten er Peltes.

Kildehenvisninger 

Pagasts
Dram (rummål)

Et dram bruges ofte som et udtryk for et glas brændevin.

 Engelsk handelsvægt = 1,16 unse
 Apotekervægt = 1,8 unse

Rumfangsenheder
Leaving Metropolis

Leaving Metropolis er den fjerde EP fra det danske elektro-rock-band Dúné. Den blev udgivet 10. maj 2010 på New Gang of Robot's Rec. / Iceberg Records, i forlængelse af deres andet studiealbum Enter Metropolis som udkom i august 2009. EP'en markerede Dúnés afslutning på Metropolis æraen, som blandt andet bragte dem ud og spille flere end 100 koncerter i det meste af verden, på den store Enter Metropolis Tour.

De 6 sange er en blanding af tidligere u-udgivede kompositioner (Million Miles & Revelation), singlen fra Dúné dokumentaren Stages (The World Is Where We're Heading (Stages)), en genindspilning af en sang fra deres første Demo (Searching Space), et James Kayne remix af Enter Metropolis første single "Victim Of The City" samt sangen "Heiress of Valentina (Princess)", der blev udgivet samtidig med EP'en.

Alle sange er komponeret af Dúné, mens teksterne er skrevet af Mattias Kolstrup og Piotrek Wasilewski.

Sporliste 
 Heiress of Valentina (Princess) (Radio version) – 3:53
 The World Is Where We're Heading (Stages) – 3:42
 Million Miles – 4:16
 Searching For Space – 3:54
 Victim Of The City (James Kayn Remix) – 6:40
 Revelation – 3:59

Referencer

Eksterne henvisninger 
 Dúnés officielle hjemmeside  
 

Album fra 2010
Dúné-album
Håndbold under sommer-OL

Håndbold under sommer-OL er en håndboldturnering, der afvikles under Sommer-OL. Turneringen, der oftest bliver spillet i en eller flere haller i området, har deltagelse af tolv hold, der fordeles i to puljer med seks hold i hver. Når hvert hold har spillet én gang mod hver modstander, kvalificerer fire hold fra hver pulje sig til slutspillet, hvilket vil sige kvartfinalerne, semifinalerne og finalen.

Tidligere vindere

Kvalifikation 
Værtsnationen for de olympiske lege er direkte kvalificeret til OL. Det samme er de op til OL seneste verdensmestre, samt de op til OL seneste kontinentale mestre. Tolv yderligere hold deltager i en OL-kvalifikation, hvor nr. 2-4 fra det seneste VM tilbydes værtsskab for hver sin kvalifikationsgruppe, som der således er tre af. I hver pulje er der fire hold, der alle møder hinanden én gang. Kampene spilles fredag, lørdag og søndag i samme weekend, hvorefter to hold i hver pulje kvalificerer sig til OL.

Eksterne henvisninger 

 Kvalifikationsreglerne til OL, ihf.info 
 Medaljevindere ved den olympiske håndboldturnering, mænd 
 Medaljevindere ved den olympiske håndboldturnering, kvinder

Noter
Wafa Cherif

Wafa Cherif (født 6. April 1986, ) er en tunesisk håndboldspiller. Hun spiller for klubben A.S.F. Sfax og for Tunesiens håndboldlandshold.

Hun deltog i VM i 2009 i Kina, hvor Tunesien kom på en 14. plads.

Kilder 

Håndboldspillere fra Tunesien
Scene (sted)

En scene er en forhøjning eller en på anden måde synliggjort plads, der anvendes til fremførelse af for eksempel teater, musik og dans. Ordet "scene" kommer fra græsk "skene"", der betyder "telt".

Eksterne links 

Teater
Asma Elghaoui

Asma Elghaoui (født 29. august 1991, ) er en tunesisk født ungarnsk håndboldspiller. Hun er stregspiller og spiller for klubben SCM Râmnicu Vâlcea og for det ungarnske landshold. Hun har tidligere spillet for bl.a. Györi Audi ETO KC og Siófok KC. Hun har indtil hun skiftede statsborgerskab i 2016 spillede for Tunesiens håndboldlandshold.

Hun var en del af de tunesiske hold under VM i 2009 i Kina, hvor Tunesien kom på en 14. plads.

Kilder 

Håndboldspillere fra Tunesien
Håndboldspillere fra HK Dinamo Volgograd
Håndboldspillere fra SCM Râmnicu Vâlcea
Wilfred Glud

Wilfred Peter Glud (født 13. juli 1872 i København, død 8. marts 1946 sammesteds) var en dansk maler. Glud var far til maleren Georg Glud.

Glud var udlært som håndværksmaler på Teknisk Skole i København hos Holger Grønvold i perioden 1886-91; og på N.V. Dorphs Malerskole ca. 1912-13. Glud vandt flere præmier ved plakatkonkurrencer og vandt i 1914 1. præmie i konkurrencen om årets julemærke. Han udstillede på Charlottenborg fra 1913 og indtil få år før sin død. Hans motivkreds var landskaber, genremotiver, bybilleder, samt religiøse kompositioner.

Ekstern henvisning 
 

Malere fra Danmark
Ines Khouildi

Ines Khouildi (født 11. Marts 1985, ) er en tunesisk håndboldspiller. Hun spiller for den rumænske klub SCM Gloria Buzău og tidligere Tunesiens håndboldlandshold.

Hun var en del af de tunesiske hold under VM i 2009 i Kina, hvor Tunesien kom på en 14. plads.

Kilder 

Håndboldspillere fra Tunesien
John Deere (smed)

John Deere (født 7. februar 1804 i Rutland, Vermont, død 17. maj 1886 i Moline, Illinois) var en amerikansk smed og fabrikant, der grundlagde Deere & Company, som er en af de største og førende koncerner i verden indenfor jordbrugs- og entreprenørmaskiner. I 1837 flyttede han til Illinois og opfandt den første kommercielt succesfulde stål plov. 

Opfindere fra USA
Erhvervsfolk fra USA
Iværksættere fra USA

Amerikanere i 1800-tallet
Hela Msaad

Hela Msaad (født 1979) er en håndboldspiller. Hun spiller for klubben ASE Ariana og for Tunesiens håndboldlandshold.

Hun var en del af de tunesiske hold under VM i 2009 i Kina, hvor Tunesien kom på en 14. plads.

Kilder 

Håndboldspillere fra Tunesien
Raja Toumi

Raja Toumi (født 3. april 1978, ) er en tunesisk håndboldspiller, der spiller for Orkanger IF i Norge og tidligere for Tunesiens håndboldlandshold, hvor hun stoppede efter VM 2015 i Danmark.

Hun har tidligere spillet for Nordstrand IF, Gjerpen Håndball og Byåsen HE

Hun var kaptajn for de tunesiske hold under VM i 2009 i Kina, hvor Tunesien kom på en 14. plads.

Kilder

Eksterne henvisninger 
 
 Raja Toumis profil hos altomfotball.no 

Håndboldspillere fra Tunesien
Håndboldspillere fra Byåsen IL
Håndboldspillere fra Gjerpen Idrettsforening
Håndboldspillere fra Nordstrand Idrettsforening
Personer fra Tunis